
DR. 30.11.2010 65 

 
saya. Ini adalah kerana saya pun berasal daripada Kluang Yang Berhormat 
Menteri, selalu dan kerap. 

 Jadi saya mohon jasa Yang Berhormat Menteri, tolonglah rakyat Kluang, 
Johor supaya Yang Berhormat Menteri dapat senarai utamakan projek dalam first 
rolling plan dalam RMKe-10 ini. Bagi pembinaan baru sebuah empangan di 
Kahang, untuk menyelesaikan isu ketiadaan air secara kerap bagi masyarakat 
Kluang secara khususnya. Saya harap dalam first rolling plan untuk RMKe-10, 
dengan peruntukan lebih kurang sebanyak RM85 juta, dapat dimasukkan bagi 
membina sebuah empangan baru di Kahang ini Yang Berhormat Menteri. Itu 
sahaja Tuan Pengerusi, terima kasih banyak. 

 Tuan Pengerusi [Datuk Ronald Kiandee]: Ramai yang sakit tekak ya. 
Sila Yang Berhormat Kuala Krai. 

3.45 ptg. 

Dr. Mohd. Hatta Md. Ramli [Kuala Krai]: Terima kasih Tuan Pengerusi. 
Saya ingin turut sama membahaskan peruntukan kementerian ini di peringkat 
Jawatankuasa. Terutamanya saya ingin menyentuh Butiran 03300 – 
Pembangunan Kuasa Nuklear, yang diperuntukkan RM5.5 juta untuk tahun depan.  

Saya rasa RM5.5 juta ini untuk program pembangunan kuasa nuklear 
adalah satu jumlah yang tidak ada signifikannya, melainkan sebagai seed capital 
untuk sesuatu projek. Sedangkan kita telah dimaklumkan bahawa nuklear ini 
merupakan sumber alternatif kepada penggunaan fossil fuel yang akan mengalami 
kehilangan yang tidak dapat digantikan. Kita tengok negara-negara lain, dan 
negara jiran seperti yang disebutkan rakan Yang Berhormat Tenggara tadi pun 
menyentuh tentang program mereka yang telah lama dilancarkan, Thailand 
misalnya.  

Baru-baru ini yang lebih memberikan satu kejutan kepada kita, negara di 
Selatan kita atau titik merah di Selatan kita iaitu Singapura, sedang berura-ura 
untuk projek pembangunan kuasa nuklearnya. Sebuah negara yang kecil, yang 
saya rasa untuk mencari tapak membangunkan satu loji nuklear ini pun boleh 
menghadapi masalah. Namun, mereka mempunyai kesungguhan untuk 
memulakan projek ini dan kita tahu bagi membangunkan satu program nuklear 
seperti saiz di Malaysia ini tidak boleh satu program yang kecil. Paling tidak pun 
yang sederhana, yang memerlukan pelaburan awal yang cukup penting di dalam 
pembangunan sumber manusianya.  

Tuan Pengerusi, kita dimaklumkan untuk membangunkan satu projek 
pembangunan loji nuklear ini, negara seharusnya mempunyai sejumlah tidak 
kurang daripada 3,000 orang engineer ataupun jurutera-jurutera yang dilatih di 
dalam program pembangunan nuklear. 

Soalan saya, apakah kita sudah mempunyai jumlah tersebut kalau kita 
serius untuk masuk ke era nuklear ini kerana dengan peruntukan RM5.5 juta ini, 
saya tidak nampak kita boleh membangunkan dua, tiga orang pun jurutera pakar 
dalam pembangunan nuklear ini?  

Jadi kalau ini tidak diberikan keutamaan, saya tidak nampak bila Malaysia 
akan mula masuk ke dalam liga nuklear ini, berbanding dengan negara jiran kita. 
Saya rasa kalau kita bersikap untuk mengambil contohnya pakar daripada luar, 
dari Korea contohnya ataupun Korea Utara mungkin untuk membantu dalam kita 
membangunkan program nuklear kita. Ini tidak akan memberikan satu kesan 
jangka panjang yang baik kepada negara.  



saya. Ini adalah kerana saya pun berasal daripada Kluang Yang Berhormat Menteri, selalu dan kerap. Jadi saya mohon jasa Yang Berhormat Menteri, tolonglah rakyat Kluang, Johor supaya Yang Berhormat Menteri dapat senarai utamakan projek dalam first rolling plan dalam RMKe-10 ini. Bagi pembinaan baru sebuah empangan di Kahang, untuk menyelesaikan isu ketiadaan air secara kerap bagi masyarakat Kluang secara khususnya. Saya harap dalam first rolling plan untuk RMKe-10, dengan peruntukan lebih kurang sebanyak RM85 juta, dapat dimasukkan bagi membina sebuah empangan baru di Kahang ini Yang Berhormat Menteri. Itu sahaja Tuan Pengerusi, terima kasih banyak. Tuan Pengerusi [Datuk Ronald Kiandee]: Ramai yang sakit tekak ya. Sila Yang Berhormat Kuala Krai. 3.45 ptg. Dr. Mohd. Hatta Md. Ramli [Kuala Krai]: Terima kasih Tuan Pengerusi. Saya ingin turut sama membahaskan peruntukan kementerian ini di peringkat Jawatankuasa. Terutamanya saya ingin menyentuh Butiran 03300- Pembangunan Kuasa Nuklear, yang diperuntukkan RM5.5 juta untuk tahun depan. Saya rasa RM5.5 juta ini untuk program pembangunan kuasa nuklear adalah satu jumlah yang tidak ada signifikannya, melainkan sebagai seed capital untuk sesuatu projek. Sedangkan kita telah dimaklumkan bahawa nuklear ini merupakan sumber alternatif kepada penggunaan fossil fuel yang akan mengalami kehilangan yang tidak dapat digantikan. Kita tengok negara-negara lain, dan negara jiran seperti yang disebutkan rakan Yang Berhormat Tenggara tadi pun menyentuh tentang program mereka yang telah lama dilancarkan, Thailand misalnya. Baru-baru ini yang lebih memberikan satu kejutan kepada kita, negara di Selatan kita atau titik merah di Selatan kita iaitu Singapura, sedang berura-ura untuk projek pembangunan kuasa nuklearnya. Sebuah negara yang kecil, yang saya rasa untuk mencari tapak membangunkan satu loji nuklear ini pun boleh menghadapi masalah. Namun, mereka mempunyai kesungguhan untuk memulakan projek ini dan kita tahu bagi membangunkan satu program nuklear seperti saiz di Malaysia ini tidak boleh satu program yang kecil. Paling tidak pun yang sederhana, yang memerlukan pelaburan awal yang cukup penting di dalam pembangunan sumber manusianya. Tuan Pengerusi, kita dimaklumkan untuk membangunkan satu projek pembangunan loji nuklear ini, negara seharusnya mempunyai sejumlah tidak kurang daripada 3,000 orang engineer ataupun jurutera-jurutera yang dilatih di dalam program pembangunan nuklear. Soalan saya, apakah kita sudah mempunyai jumlah tersebut kalau kita serius untuk masuk ke era nuklear ini kerana dengan peruntukan RM5.5 juta ini, saya tidak nampak kita boleh membangunkan dua, tiga orang pun jurutera pakar dalam pembangunan nuklear ini?. Jadi kalau ini tidak diberikan keutamaan, saya tidak nampak bila Malaysia akan mula masuk ke dalam liga nuklear ini, berbanding dengan negara jiran kita. Saya rasa kalau kita bersikap untuk mengambil contohnya pakar daripada luar, dari Korea contohnya ataupun Korea Utara mungkin untuk membantu dalam kita membangunkan program nuklear kita. Ini tidak akan memberikan satu kesan jangka panjang yang baik kepada negara.